projecte-aina/catalan_government_crawling huggingface dataset:
Per tant, a partir del 6 de novembre, aquests tràmits es faran a través de Canal Empresa.
Totes les línies i instal·lacions d'alta tensió s'han d'inscriure al RITSIC així com seves les variacions.
Totes les instal·lacions d'alta tensió han de ser executades per una empresa instal·ladora habilitada pel tipus d'instal·lació o línia de què es tracti.
Les línies i instal·lacions d'alta tensió d'alta tensió de més 30 kV han de ser inspeccionades abans de la seva posada en marxa per un organisme de control i a més a més també han de ser inspeccionades per un organisme de control cada 3 anys.
La inspecció periòdica de les línies d'alta tensió de menys de 30 kV pot ser substituïda per una revisió feta per un tècnic competent qualificat per fer aquestes verificacions.
Les línies i instal·lacions que hagin de ser cedides a una empresa distribuïdora han de seguir el procediment d'autorització prèvia i es tramiten segons el procediment de generació, transport i distribució d'energia elèctrica.
Documentació de què ha de disposar el titular d'una línia d'alta tensió o instal·lació d'alta tensió:
La implantació, ampliació o reforma de les instal·lacions d'alta tensió de servei públic que no requereixin informació pública i declaració d'utilitat pública a efectes d'expropiació, han d'obtenir una autorització administrativa.
Amb aquest procediment l'Administració garanteix que les instal·lacions elèctriques de distribució acompleixen els requeriments reglamentaris i assegura la protecció de les persones i la integritat i funcionalitat dels béns i del medi ambient.
El procediment d'autorització mencionat distingeix dos tipus d'instal·lació elèctrica:
En aquest cas, s'aplica el procediment abreujat, recollit en la Instrucció 1/2012 de la Direcció General d'Energia, Mines i Seguretat Industrial.
En cas que l'empresa distribuïdora no disposi de la totalitat de la documentació que acrediti fefaentment l'obtenció de permisos, llicències o autoritzacions atorgades pels organismes, corporacions oficials, empreses de servei públic afectats o particulars, s'aplicarà a l'expedient el tràmit normal previst a l'article 6 del Decret 351/1987 de 23 de novembre.
En aquest cas s'aplica el tràmit normal, d'acord amb allò establert a l'article 6 del Decret 351/1987 de 23 de novembre i al Real Decret 1955/2000 d' 1 de desembre per aquelles instal·lacions de servei públic de més de 66 KV.
La Finestreta Única Empresarial (FUE) va ser reconeguda com a bona pràctica entre les 145 sol·licituds rebudes a l'European Public Sector Award 2017.
La FUE, que també participa al Programa Interreg Europa PURE COSMOS, ha estat implantada a Catalunya per facilitar i oferir de forma integrada les gestions i els tràmits administratius que han de fer les empreses, els professionals i els autònoms que volen exercir qualsevol activitat econòmica a Catalunya, amb les diferents administracions públiques, tant l'estatal, l'autonòmica com la local.
El projecte de la FUE va ser preseleccionat entre 34 èxits públics excel·lents presentats per 19 països europeus i 3 institucions de la Unió Europea i competia amb altres 4 projectes més dintre de la categoria regional de l'administració.
Per aquesta raó, els dies 13 i 14 de setembre dos avaluadors europeus van visitar l'Oficina de Gestió Empresarial (OGE), adscrita a la Secretaria General del Departament d'Empresa i Coneixement de la Generalitat de Catalunya, com a impulsora del projecte, per conèixer in situ el projecte seleccionat.
La FUE és un projecte que implica nombrosos actors i que no hagués estat possible sense la participació i la implicació de les organitzacions empresarials, dels diferents Departaments de la Generalitat, les Diputacions, les entitats municipalistes, cadascun dels ajuntaments que han col·laborat i, especialment, del consorci Administració Oberta de Catalunya (AOC), que ha facilitat les solucions tecnològiques al món local, i durant la visita realitzada els avaluadors europeus, van poder conèixer de primera mà, la implicació de totes elles des de la creació del projecte l'any 2011.
Del resultat de les visites realitzades un jurat internacional d'alt nivell es va reunir el 26 de setembre a Maastricht per prendre la decisió definitiva sobre els nominats al premi.
L'Oficina de Gestió Empresarial va rebre la comunicació que la Finestreta Única Empresarial era finalista d'aquest guardó i optava al premi EPSA 2017 dintre de la seva categoria.
Com a finalista, els dies 20 i 22 de novembre del 2017, l'OGE va tenir l'oportunitat de presentar la FUE com a bona pràctica durant l'acte de tres dies que va tenir lloc a Maastricht (NL) on, a part de fer les presentacions, els nominats i els guanyadors de premis van rebre els corresponents guardons.
Els Premis EPSA 2017 busquen casos innovadors i inspiradors d'arreu d'Europa per afrontar els complexos reptes als quals s'enfronten les administracions públiques a tots els nivells i han reconegut el projecte de la FUE a Catalunya com a Bona Pràctica europea.
Si necessiteu una adaptació o algun material en concret, ens el podeu demanar a [EMAIL]
Projecte de Llei de facilitació de l'activitat econòmica
Com reclamar quan l'Administració obstaculitza l'activitat ecomòmica
Com legalitzar l'establiment en funció del nivell de risc
Llei de simplificació administrativa: a qui afecta?
Evolució catàleg de tràmits 2011-2018
El Govern aprova el Projecte de llei de facilitació de l'activitat econòmica, una normativa pionera a Europa
El Govern aprova el nou Pla de la Finestreta Única Empresarial 2019-2021
La Finestreta Única Empresarial (FUE) es consolida com a portal únic de relació de les pimes catalanes amb l'Administració
Fer-se autònom en una sola visita
Díptic informatiu de la regulació de les activitats incloses dintre de la Llei de Simplificació.
El Congrés de Govern Digital és el fòrum de debat de referència a Catalunya en l'àmbit de l'administració digital, enfront d'altres jornades, cicles de conferències o congressos de menor envergadura i d'un impacte més difús.
Aquesta edició pretén posar èmfasi en tots aquells projectes i iniciatives que persegueixen una transformació digital de les dinàmiques, processos i formes de treball de les organitzacions públiques.
L'objectiu és donar resposta als nous reptes que ens toquen afrontar derivats de la veritable revolució social, econòmica i cultural que suposa la societat digital.
El passat 19 de juny de 2020, i davant d'un auditori virtual de prop de 200 assistents, entre els que es trobaven alcaldes, representants del món municipalista i de diversos sectors econòmics, va tenir lloc el Seminari web sobre el Projecte de Llei de facilitació de l'activitat econòmica.
L'acte que va comptar amb la presència de la consellera i la secretària general del Departament d'Empresa i Coneixement va servir per tal que l'Oficina de Gestió Empresarial donés a conèixer de primera mà l'estat de situació del Projecte de Llei.
La Llei té com a objectius principals, revisar la relació entre les empreses i l'administració en un entorn plenament digital que permeti que tant empreses com emprenedors ofereixin una única vegada les seves dades a l'administració (principi "Only Once") així com possibilitar-los que tinguin una visió 360o de tota la seva relació amb l'Administració.
Es preveu que aquesta Llei beneficiarà a 564.000 empreses i 362.000 autònoms (el 89% de les empreses i el 91% dels autònoms) i suposarà un estalvi de 38,4 milions d'euros anuals per als agents empresarials beneficiats.
L'Institut Europeu d'Administració Pública (EIPA) i la Generalitat de Catalunya van organitzar el 5è Seminari I nternacional EPSA de Transferència de coneixement per compartir i intercanviar bones pràctiques internacionals desenvolupades per organismes públics en l'àrea del suport i els serveis a les empreses i, especialment, a les PIME
El nucli d'aquest esdeveniment de dos dies el van constituir la promoció i la transformació de la relació entre empreses i governs que faciliten l'activitat econòmica.
Els organismes públics proactius van compartir les seves pràctiques destacades per donar suport a empreses i emprenedors i s'hi van presentar nous models de relació entre el públic i el sector privat, també des del punt de vista de les pimes i els emprenedors.
L'objectiu era crear un espai per a l'intercanvi, el debat i la reflexió del coneixement en què els professionals del sector públic van poder aprendre de les millors pràctiques i aprovar les pràctiques imprescindibles per crear administracions públiques més eficients i més eficaces.
Compartir resultats convincents i millors pràctiques vitals i participar amb els innovadors darrere dels casos recolza l'extracció de les lliçons apreses i facilita la rèplica de pràctiques internacionalment reconegudes a contextos específics d'administracions a Europa.
A més, aquesta conferència va ser una oportunitat única perquè els participants i els experts es relacioéssin amb companys i altres responsables d'aquesta àrea, "networking", donant suport i potenciant la creació de capacitats dins de les administracions participants.
L'esdeveniment es va obrir a tots els professionals del sector públic en l'àrea de disseny i lliurament de serveis per al sector privat, tant a nivell nacional, regional i local, així com a representants empresarials i emprenedors i evidentment a tota la comunitat EPSA.
Va ser particularment interessant per aquells que volen aprendre d'aquests "casos", i també per aquells que desitgen mostrar la seva excel·lència en el sector públic i consideràven presentar els seus casos d'èxit a la convocatòria EPSA 2019.
El seminari va reunir experiències internacionals de primera mà del sector públic i privat i pràctiques laborals en diferents àrees relacionades amb el suport del sector públic a empreses i emprenedors.
Es van combinar una barreja de debats i presentacions de taules i intercanvis d'opinions.
Sobretot, els participants van tenir l'oportunitat d'aprendre de les millors pràctiques públiques de referència i les seves idees sobre com aconseguir resultats destacats i implementar projectes premiats.
Va tenir lloc el 13 i 14 de març de 2019 al Movistar Centre, c/ Fontanella, 2, 08002 Barcelona
Movistar Centre és una iniciativa de Telefònica i està concebut com un espai obert als ciutadans.
Ofereix una àmplia agenda d'activitats relacionades amb el món de la tecnologia i la innovació, posant èmfasi en els canvis que estem vivint gràcies a la digitalització del nostre entorn.
Un lloc per visitar i experimentar, per compartir nous enfocaments i oportunitats, per gaudir i aprendre.
Panell: Eines d'èxit per aprofitar l'efecte transformador de la digitalització de serveis
Introduït i moderat per Marga Bonmatí, Directora del Consorci Administració Oberta de Catalunya
e-Estonia: Excel·lència en serveis digitals, EPSA Best Practice
Piret Reinson, Estrategista de marca i Experta de Estònia, Ex-directora de màrqueting i comunicació de e-Residency (Estonia)
Zona de baixes emissions d'Anvers, Nominat i EPSA Best Practice
Sven Pletinckx, Propietari del producte MAGDA, Informatie Vlaanderen – Agència d'Informació Belga, (Bèlgica)
L'estratègia de transformació digital de l'Ajuntament de Sant Feliu de Llobregat
Panell: "El client al centre" en el sector public: quins instruments i serveis de política pública per a empreses i emprenedors?
Introduït i moderat per Pere Condom, Cap de l'Àrea d'Emprenedoria i Formació, Generalitat de Catalunya
Els centres de creixement, com a peça clau de suport a les empreses
Rob Gringhuis, Gerent Department de Treball i ingressos, Ciutat de Rotterdam (Països Baixos)
Cerca Global de Portugal, Bones pràctiques, EPSA Best Practice
Panell: Connectant els punts: obtenció d'ajuts i finançament més accessible
Introduït i moderat per Josep Solà, Director General d'Avançsa, Generalitat de Catalunya
Finestra única per al suport financer empresarial
Rainer Schütze, Cap de departament de gestió de rics de crèdit de Investitionsbank Saxony-Anhalt (Alemanya)
BIND 4.0 Iniciativa públic-privada que vincula start-ups amb la indústria
Amaia Martinez, Agència de Desenvolupament Empresarial del Govern Basc
ICF – La institució financera pública de Catalunya
Lourdes Ridameya, Cap de Promoció, Direcció Desenvolupament de Negoci, Institut Català de les Finances
Presentació de la convocatòria EPSA 2019
Panell: Àmbit empresarial en el sector públic: exemples de models de finestretes úniques
Introduït i moderat per Esther Manzano, Directora General de Modernització I Innovació de la Administració, Generalitat de Catalunya
Finestreta Única Empresarial a Catalunya, nominat i EPSA Best Practice
Cristina Pruñonosa, Gerent de l'Oficina de Gestió Empresarial, Generalitat de Catalunya
Georg Nesslinger, Cap d'Unitat de comerç electrònic d'empreses, Ministeri Federal de Digitalització i Ubicació Econòmica (Àustria)
Laura Castellani, Directora del departament de Tecnologies Informàtiques.
Conferència Principal: els propers desenvolupaments per una administració pública digital centrada en el client: Blockchain, intel·ligència artificial i Internet de coses.
Evgeniia Filippova, Membre de l'equip directiu i científica sènior, Interdisciplinary Research Institute for Crypto Economics, Viena
Resum dels resultats de la Conferència i missatges claus i cloenda oficial.
Fi del 5è Seminari Internacional EPSA de Transferència de Coneixement
Joaquim Ferrer, Secretari General d'Empresa i Competitivitat, Generalitat de Catalunya
Les activitats empresarials i industrials, l'execució de projectes d'infraestructures o la formulació de plans i programes poden tenir una gran incidència en el medi ambient.
Per tal de controlar-ne la repercussió ambiental, l'Administració porta a terme diverses actuacions, com l'avaluació de l'impacte ambiental dels projectes i activitats empresarials.
En aquest apartat trobareu tota la informació relativa al règim de prevenció, control, autoritzacions i acreditacions, així com la relacionada amb l'avaluació ambiental de plans, programes i projectes.
Els sistemes de gestió ambiental i les estratègies per desenvolupar la responsabilitat social empresarial responen a un model de gestió de les empreses que permet integrar, de manera voluntària, els aspectes ambientals dins els objectius econòmics i en les relacions amb els grups d'interès.
Conegueu quin tipus de llicència heu de sol·licitar a l'Administració per poder desenvolupar la vostra activitat empresarial, i informeu-vos dels detalls i tràmits relacionats amb l'avaluació i la declaració d'impacte ambiental.
Informació sobre els avantatges i les aplicacions d'aquest instrument estratègic de prevenció que s'aplica a diferents projectes per garantir la millora del medi ambient.
També us oferim un banc de dades i la resposta a les preguntes més freqüents sobre aquest tema.
L'administració ambiental emet d'ofici consultes a les entitats ambientals que són parts interessades en els tràmits relatius a l'avaluació i autorització ambiental de plans, programes, activitats i projectes.
Les entitats poden presentar al·legacions o respostes a les consultes a través d'un tràmit específic.
Tota la informació relacionada amb les eines legislatives que gestionen els riscos derivats dels productes químics: el Registre, avaluació, autorització i restricció (REACH) i la regulació dels contaminants orgànics persistents (COP).
En les darreres dècades s'ha assumit d'una manera general que cal preservar el medi, la que forma part ineludible de la nostra pròpia existència.
Paral·lelament a aquest procés de conscienciació, s'han desenvolupat eines legals i tecnològiques de protecció del medi, bona part de les quals es concentra a fomentar l'estalvi i reduir la despesa energètica.
En aquest sentit, l'Administració ofereix diversos programes d'assessorament i acompanyament a la gestió energètica que ajuden les empreses a avaluar les diverses polítiques de reducció de costos energètics associades a la seva activitat.
D'altra banda, l'Institut Català d'Energia ha creat una aplicació en línia que us oferirà les solucions més adequades per cada tipus d'instal·lacions industrials.
La vostra empresa es pot beneficiar dels diversos programes d'assessorament i l'acompanyament a la gestió energètica que ofereix l'Institut Català d'Energia (ICAEN), com el programa Cruïlla o el projecte de gestor compartit.
Els serveis d'assessorament personalitzat de l'ICAEN es complementen amb l'aplicació del Mapa de mesures per a l'estalvi i l'eficiència energètica, una eina informàtica dissenyada per identificar el conjunt de mesures d'estalvi i eficiència energètica que podeu implementar a la vostra empresa.
L'Oficina de Gestió Empresarial (OGE) va participar el passat 10 d'octubre en el taller d'importació organitzat per l'Ajuntament de Florència.
Aquesta trobada forma part de les activitats del programa Interreg PURE COSMOS destinades a difondre bones pràctiques que han fet les diferents administracions públiques europees en la reducció de les càrregues administratives sobre les empreses, i en la qual la Generalitat de Catalunya participa amb la Finestreta Única Empresarial.
Durant aquesta sessió el soci organitzador de Florència va convidar a participar a l'OGE, a representants de la regió de la Toscana i a la Càmera de Comerç de Florència, per tal d'estudiar i consensuar entre tots com importar un model FUE semblant a l'implantat a Catalunya, tenint present la realitat i model italià, el seu marc jurídic, els sistemes tecnològics ja implementats, etc... abans de que a finals d'any l'ajuntament de Florència aprovi el seu pla d'acció dels propers 3 anys dintre del marc del projecte PURE COSMOS.
La jornada va possibilitar conèixer amb més profunditat com ha estat gestat tot el model FUE a Catalunya i alhora va permetre debatre sobre les necessitats i instruments jurídics, tecnològics i polítics que s'han de construir o modificar per possibilitar una gestió coordinada entre les diferents administracions i una relació de l'administració més àgil amb les empreses.
L'Oficina de Gestió Empresarial (OGE) va participar el passat 3 de juliol en l'import workshop organitzat per l'Ajuntament de Gènova.
Aquesta trobada forma part de les activitats del programa Interreg PURE COSMOS destinades a difondre bones pràctiques que han fet les diferents administracions públiques europees en la reducció de les càrregues administratives sobre les empreses, i en la qual la Generalitat de Catalunya participa amb la Finestreta Única Empresarial.
Aquestes sessions les organitzen els participants en el projecte i conviden als socis que han dut a terme bones pràctiques en les quals volen aprofundir.
En aquest cas, l'Ajuntament de Gènova vol conèixer més detalls sobre el projecte de la Finestreta Única Empresarial (FUE), per tal de replicar-ho en el seu àmbit de competències.
L'OGE va detallar l'origen de projecte, els objectius inicials, els col·laboradors amb que ha comptat per la implantació, els obstacles amb què s'ha trobat i els projectes de millora actualment en marxa.
A més de l'OGE, també hi varen participar en la sessió el Banc de Desenvolupament de Saxònia-Anhalt i l'Ajuntament de Birmingham, representat per l'Agència Digital Birmingham.
El soci Anatoliki SA (Development Agency of Eastern Thessaloniki's local authorities) conjuntament amb l'autoritat regional de Macedònia Central va organitzar el passat 27 d'abril a la ciutat de Thessaloniki (Grècia) un taller d'importació sobre la FUE.
Per aquest taller va convidar a l'Oficina de Gestió Empresarial per tal que poguessin explicar amb més profunditat el model FUE implantat a Catalunya, totes les eines que ha desenvolupat, quins aspectes han estat rellevants per fer-ho possible, amb qui ha pogut col·laborar durant aquest temps, com s'han coordinat amb la resta d'actors implicats, etc...
Aprofitant que la 5a reunió de seguiment de socis del projecte PURE COSMOS l'acollia el soci d'Ustí – República Txeca, el dia següent, el dia 17 de maig, es va realitzar una visita d'estudi a Ustí i Praga, on la resta de socis participants van poder conèixer el centre d'innovació ICUK, que promou iniciatives que millorin la competitivitat de les empreses i el laboratori de digitalització i processament d'imatge de la Universitat Tècnica de Praga.
Un dels projectes d'estalvi energètic a disposició de les PIME és la figura del gestor compartit.
Aquest projecte proposa i coordina la col·laboració entre diverses empreses perquè compartieixin un mateix gestor energètic.
La participació en el programa del gestor compartit té nombrosos beneficis per a les empreses, entre els quals:
Aquest projecte va dirigit principalment a dos tipus d'actors:
En els dos casos la gestió energètica es porta a terme de forma simultània a diverses PIME amb activitat manufacturera.
Una empresa de serveis energètics (ESE) és una empresa que genera negoci a base de generar estalvi energètic als seus clients, que redueixen així els seus costos totals.
Per tal de fomentar aquest àmbit en expansió, l'Administració ha obert diverses línies de suport i promoció de les empreses orientades a convertir-se en ESE.
Entre d'altres, promociona proves pilot i aplega tota la informació i la normativa relacionada al web de l'Institut Català d'Energia.
Les grans empreses consumidores d'energia i les principals flotes de transport disposen d'un servei d'assessorament energètic que els permet mantenir un contacte directe amb l'Institut Català d'Energia (ICAEN) i altres empreses, a més de tenir accés als serveis que ofereix l'Administració en aquest àmbit.
El programa està especialment adreçat a empreses industrials i de gestió de flotes de transport amb consums per sobre de 800 tep/any.
Amb aquesta assistència, les empreses disposen de tota la informació i les eines necessàries per establir i desenvolupar un Pla d'estalvi i eficiència energètica propi, que abasti terrenys com la formació del personal i la seva motivació, la incorporació de noves operacions de manteniment, la millora en l'operació dels equips i en la supervisió de processos, la correcta gestió en els diversos nivells executius, i la millora de la tecnologia.
El servei d'assessorament es presta a través de reunions presencials amb tècnics experts en la matèria a les dependències de l'ICAEN o bé a la seu de l'empresa, en funció de les necessitats.
Per accedir a aquest servei d'assessorament, cal que ompliu el formulari de sol·licitud.
Posteriorment, un tècnic es posarà en contacte amb la vostra empresa per informar-vos del ventall d'opcions i serveis al vostre abast.
Els serveis d'assessorament personalitzat es complementen amb l'aplicació gratuïta del Mapa de mesures per a l'estalvi i l'eficiència energètica, una eina informàtica dissenyada per identificar el conjunt de mesures d'estalvi i eficiència energètica que poden implementar les empreses.
El Mapa ha estat creat per l'Institut Català d'Energia i està dirigit a tota mena d'empreses que s'inicien en projectes d'estalvi energètic, i també a les que ja han pres algunes mesures i volen ampliar la seva eficiència amb noves idees.
Pel que fa al seu contingut, l'eina consta d'un cercador que us oferirà les solucions més adequades i classificades per tipus d'actuació, tipus de tecnologia i paraules clau.
També disposa de diverses infografies interactives que mostren les mesures específiques més rellevants en diferents tipus d'instal·lacions.
Aquest dia es va fer una visita d'estudi a l'OGE a petició del socis de l'ajuntament de Florència i l'ajuntament de Gènova per explicar més intensament tots els serveis de la FUE implantats a Catalunya.
Durant aquesta sessió, els ponents de l'OGE van poder explicar el model de la FUE, els instruments de gestió implantats per la Generalitat de Catalunya, i les eines de gestió desenvolupades perquè els ajuntaments FUE també hagin pogut incorporar-se al model FUE.